
Ieinteresētajiem pretendentiem atklātā konkursā 

Darbu izpildes kalendārais grafiks sagatavojams brīvā veidā, detalizēti norādot darbu izpildi pa kalendārajām nedēļām katrai daļai – norādot katra dzīvokļa plānoto darbu izpildes laiku. 
1.jautājums: Vai Darbu izpildes laika grafiks jāsagatavo detalizēti, atspoguļojot katru lokālās tāmes pozīciju, jeb ir pieļaujama grafika izstrāde, norādot grafikā vienu pozīciju uz katru dzīvokli?

Pasūtītāja atbilde: Darbu izpildes kalendārais grafiks sagatavojams brīvā veidā. Detalizācija ir noteikta attiecībā uz dzīvokļu darbu izpildes laiku. Nav nepieciešams sastādīt būvdarbu grafiku katrai tāmes pozīcijai. Var sastādīt laika grafiku, kurā katra pozīcija ir attiecīgais dzīvoklis un tā laika grafiks.

Pretendenta apliecinājums brīvā formā par piedāvāto būvdarbu garantijas termiņu, kas ir noteikts 60 (sešdesmit) mēneši no akta par būves pieņemšanu ekspluatācijā parakstīšanas.
2.jautājums: Lūdzu precizēt garantijas laika termiņa nosacījumus. Lūdzam precizēt garantijas prasības aprīkojumam (boileri, gaismekļi, jaucējkrāni u.t.t.). Garantijas sasitības būtu jānodrošina tikai 24 mēneši, kas ir tieši tik pat daudz, cik garantiju nodoršina tehnisko iekārtu ražotājs.

Pasūtītāja atbilde: Būvdarbu garantija attiecās uz būvdarbiem un būvizstrādājumiem, bet uz aprīkojumu attiecās ražotāja noteiktā garantija. 


3.jautājums: Vai sociālie dzīvokļi, uz to remonta laiku, būs pilnībā atbrīvoti un nodoti Būvuzņēmējam, jeb remonta darbu procesā tie tiks vēl arī daļēji apdzīvoti?

Pasūtītāja atbilde: Uz remonta laiku dzīvokļi būs pilnībā atbrīvoti un nodoti būvuzņēmējam.

